Ես արդեն 25 տարեկան եմ։ 12 տարի զբաղվում եմ ըմբշամարտով։ Առաջին քայլերս այս մարզաձեւում արել եմ Մախաչկալայում։ Փորձեցի ընդգրկվել Ռուսաստանի հավաքականի կազմում, բայց չստացվեց։ Տվյալներս չհամապատասխանեցին։ Մախաչկալայում սովորածս բավարար չէր Ռուսաստանի հավաքական ընդգրկվելու համար։ Որոշ ժամանակ անց առաջարկ ստացա Հայաստանից։ Ընդունեցի առաջարկն ու ընդգրկվեցի Հայաստանի հավաքականում։ Սկզբում քիչ ժամանակով էի լինում այստեղ, քանի որ ընտանիքս Մախաչկալայում էր։ Օլիմպիական ուղեգիր նվաճելուց հետո հավաքներին եւ մարզումներին մասնակցելու համար տեղափոխվեցի Հայաստան։